टाटा सबसे विश्वसनीय समूह, अंबानी पीछे : सर्वे  
टाटा समूह देश का सबसे विश्वसनीय उद्योग घराने के तौर पर उभरा है, जबकि दोनों अंबानी समूह काफी पीछे हैं।
टाटा समूह देश का सबसे विश्वसनीय उद्योग घराने के तौर पर उभरा है, जबकि दोनों अंबानी समूह काफी पीछे हैं।  इक्विटीमास्टर द्वारा कराए गए एक सर्वेक्षण में 61 प्रतिशत से अधिक भागीदारों ने टाटा को सबसे अधिक विश्वसनीय एवं वित्तीय रिपोर्टिंग के मामले में सबसे अधिक पारदर्शी समूह बताया, जबकि 17 प्रतिशत मत के साथ इनफोसिस दूसरे पायदान पर रही।  वहीं दूसरी ओर, सर्वेक्षण में दो प्रतिशत से भी कम मतों के साथ मुकेश और अनिल अंबानी की अगुवाई वाले समूह क्रमश: छठे और 8वें पायदान पर रहे।  सर्वेक्षण में एचडीएफसी समूह को टाटा और इनफोसिस के बाद तीसरा सबसे अधिक विश्वसनीय समूह बताया गया, जबकि एलएंडटी और टीवीएस क्रमश: चौथे और पांचवे पायदान पर रहे।  शीर्ष दस में शामिल अन्य समूहों में आदित्य बिड़ला समूह 7वें, आईसीआईसीआई बैंक 9वें और भारती एयरटेल 10वें पायदान पर रहा।